ORI ลงนามกู้เงิน UOB ลุยบิ๊กโปรเจกต์ “วัน ออริจิ้น สนามเป้า”
UOB สนับสนุนทางการเงิน “ออริจิ้น” เดินหน้าพัฒนาบิ๊กโปรเจกต์ออฟฟิศเกรดเอ “วัน ออริจิ้น สนามเป้า”
UOB สนับสนุนทางการเงิน “ออริจิ้น” เดินหน้าพัฒนาบิ๊กโปรเจกต์ออฟฟิศเกรดเอ “วัน ออริจิ้น สนามเป้า”
9 ก.ย. 2565

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI พร้อมด้วย ตัน ชุน ฮิน กรรมการผู้จัดการใหญ่ ธนาคารยูโอบี จำกัด (มหาชน) (UOB) ร่วมลงนามสัญญาให้การสนับสนุนทางการเงิน เพื่อพัฒนาบิ๊กโปรเจกต์ออฟฟิศเกรดเอ ติด BTS “วัน ออริจิ้น สนามเป้า” (One Origin Sanampao) อาคารสำนักงาน สูง 25 ชั้น 1 อาคาร บนพื้นที่ใจกลางเมืองขนาดกว่า 3 ไร่ มูลค่า REIT 4,200 ล้านบาท ติด BTS สนามเป้า พื้นที่ออฟฟิศและร้านค้าปลีกให้เช่ากว่า 37,130 ตารางเมตร ภายใต้แนวคิด Human Centric District with New Normal Lifestyle ตอบโจทย์การทำงานแบบ Work-Life Balanced และการใช้ชีวิตแบบ New Normal
โดยมี ปิติ จารุกำจร ประธานเจ้าหน้าที่บริหาร บริษัท วัน ออริจิ้น จำกัด และ อัมพร ทรัพย์จินดาวงศ์ ผู้ช่วยกรรมการผู้จัดการใหญ่พาณิชย์ธนกิจ ธนาคารยูโอบี จำกัด (มหาชน) ให้เกียรติร่วมงาน